وينك؟؟ , 2014
انتة وينك كلبي موتني عليك
وانتة كلك منجمع كتلة حنان
انتة وينك لو ردت عمري اشتريك
يبجي والعباس بعدك كل مجان
اتعاركن صفناتي صارن هوسة بيك
وانتة بيك الكاع تصفن والزمان
انة كلبي بلاية عينك غربة دوم
وروحي من فركاك فاركها الامان
يا شريعة بجرف عيني محتويك
وحاضن اطيوفك تغير بلا عنان
يلسريت بروحي من يا باب اجيك
وانتة باب ابروحي من باب الجنان
يلمشيت بغير ما اسلم عليك
كلي شنهي الصار خلة العشك هان
.......
انتة وينك
يل كلت من موت احبك
وانة احبك والله موت
ويا حجي الغير نظرتك
احجي موتني السكوت
مشتريك بماي عيني
وانتة وسط الروح صوت
يصرخ بكل لحظة احبك
بفكري كل لحظة تفوت
انتة وينك
يل غريب بلاية عينك
انتة وينك
وادري بيك شكد تحبني
وادري زين
هواي تنشد هسة عني
ليش يل كلك غرور
تزيد بحسراتي وني
انتة تعرف انتة انة
وانا منك وانتة مني
يعني لو تبعد اموت
وهجرك بسرعة دفني
وشرد اكلك
تهوى غيري
ما اضن لو صدك ضني!!!!!!
روح متهني عساك
وانة نيراني جوني
وابقى احبك وانتة روحي
وماي عيني
وروح روح ابتعد عني !!!
وابقى اكلك انتة وينك
انتة وينك
كلبي موتني عليك
انته وينك؟؟